Lehae la bana ke sebaka se ngodisitsweng sa tlhokomelo ya bana. Mahae a bana a ka batla tshehetso ya kgwedi le kgwedi ho mmuso ho tadimana le ditshenyehelo tsa tsamaiso ya mahae a bona. Tshehetso e ntshuwang e a fetafetana mme e thehilwe hodima ditshenyehelo tsa tsamaiso ya lehae le palo ya bana ba nehilweng bodulo.
Ke mang ya ka etsang kopo ya tshehetso?
Mahae a ngodisitsweng a bana.
Romela foromo mmoho le setifikeiti sa ngodiso sa NPO le ditatemente tsa banka ho Lefapha.
Tshehetso e a fumaneha ho setsi bakeng sa lelapa le leng le le leng le fumanang thuso ya ntlo e tswang ho setsi.
Tshehetso e lefshwa ho setsi mme e seng ho ba fumanang thuso.
Tshebetso ya kopo e tla nka nako e fetang dikgwedi tse tharo hore e hlophiswe.
Ha Lefapha le kgotsofetse ke kopo, ho tla nehelanwa ka letlole.
Qeto e thehilwe hodima ho fumaneha ha dithuso le tlhokahalo ya tshebeletso.
Lefapha le nehelana ka ditshehetso tlasa motheo wa dikgwedi tse tharo ka ho itshetleha ho tekolo hape ya mesebetsi ya lehae.
Tshebeletso ke ya mahala.
Foromo e a fumaneha Diofising tsa hao tse haufi tsa Ntshetsopele ya Setjhaba.